**БЕОГРАД**

(***насловни слајд***)

Изникао на ушћу Саве у Дунав, Београд је шумадијски и панонски (војвођански) град, раскрсница копнених, водених и ваздушних путева. Он је главни и највећи град Републике Србије.

(***први слајд***)

Основали су га Келти у 3.веку пре нове ере, Римљани су му дали име Сингидунум, а његово словенско име – Белград, први пут се спомиње 878.године у писму папе Јована VIII бугарском кнезу. Током историје освајали су га Римљани, Хуни, Готи, Авари, Бугари, Мађари, Аустроугари.... припадао је Византији, Турском царству...После Косовске битке и стварања деспотовине Србије, деспот Стефан Лазаревић проглашава Београд својом престоницом 1403.године. Београд 1521.године осваја Сулејман Величанствени и он остаје, са прекидима, турски град све до кнеза Михајла Обреновића који премешта престоницу у њега из Крагујевца 1842.године. Од тада до данашњих дана он је главни град бројних држава које су се смењивале на овим просторима. Страдао је током бомбардовања 1941., 1944., 1999.године, али се изнова градио и незадрживо ширио.

Савремени Београд захвата површину од 3 223 км2, подељен је на 17 општина, од којих је Палилула највећа по површини а Нови Београд по броју становника, док је Сурчин најмлађа општина. По попису из 2011.године у њему је живело 1 659 440 становника.

(***други слајд***)

Београдску тврђаву су подигли Римљани у 1. веку нове ере, као део Виа Милитарис заједно са Сирмијумом (Сремска Митровица) и Виминацијумом (Костолац). Сваки нови освајач је рушио и поново градио и утврђивао Београдску тврђаву.

Препознатљиви делови тврђаве су; споменик „Победник“ рад Ивана Мештовића. Овај споменик је симбол српске победе над разним освајачима, најпре Аустроугарском и Турском. Вајан је и изливан током 1912. године а свечано постављен 1928.године; Деспотова капија са кулом где је смештена астрономска опсерваторија; Пашин конак, Војни музеј, споменик захвалности Француској, павиљон „Цвета Зузорић“, ЗОО и многе друге.

(***трећи слајд***)

Препознатљиве грађевине: Народно позориште - основано 1868.године. У данашњу зграду у центру Београда, на тргу Републике, на месту некадашње Стамбол капије, усељено је годину дана касније. Изграђено је као аманет кнеза Михајла Обреновића. Хотел „Москва“ се налази на Теразијама. Дело је архитекте Јована Илкића а отворен је 1908.године (првобитни назив је био“Палата Русија“); Дом Народне скупштине је рад већег броја архитеката. Зидан је од 1907. до 1936.године. Скулптуре „Играли се коњи врани“ испред улаза у здање, рад је вајара Томе Росандића (постављене 1939.год.); Београдска арена, савремени објекат, грађен у Новом Београду од 1991. до 2004.године, површине 48 000 м2 са до 23 000 седишта, место спортских и културних дешавања престонице; Скупштина града Београда (Стари Двор), место пребивања краља Милана Обреновића, грађен од 1881. до 1884.године у стилу романтизма. Данас је најпознатије као место свечаног дочека спортиста после великих спортских успеха.

(***четврти слајд***)

У Београду постоје бројни православни верски објекти, као што су Саборна црква, код Калемегдана са Српском Патријаршијом у непосредној близини; Саграђена је по налогу Милана Обреновић 1845.године, а посвећена је арханђелу Михајлу; Храм Светог Саве највећа православна црква на свету, грађена на Врачару, на месту спаљивања моштију Светог Саве 1595.године. Почетак изградње везује се за 1895. а спољашњи радови на храму завршени су тек 2004. године, док унутрашњост још увек није готова. Црква Свете Петке на Калемегдану; Црква Светог Марка на Ташмајдану, грађена 1931-1940.год., у српско-византијском стилу, врло слична Грачаници.

(***пети слајд***)

Музеји Београда: Војни музеј на Калемегдану (25 000 експоната, делови невидљивог Ф117), Народни музеј на Тргу републике, изграђен 1844 год. са преко 400 000 експоната, међу којима је Мирослављево јеванђеље – најстарији сачуван српски документ; Музеј Југословенског ваздухопловства (на аеродрому „Никола Тесла“) са преко 200 авиона; Музеј Николе Тесле , изграђен 1952.год, са преко 160 000 докумената и личних ствари чувеног научника; Музеј Савремене уметности на Новом Београду где се чува преко 8, 5 хиљада дела од 1900.год. наовамо.

(***шести слајд***)

Улице Београда – Кнез Михајлова улица је данашње обрисе добила деведесетих година 20.века а верује се да је постојала још у време римског Сингидунума. Грађена је током 70их година 19.века (данашње име добила је 1870.год.) а насељавали су је најимућнији и знаметији људи Београда. Законом је заштићена због низа репрезентативних објеката који се налазе у овој, 800 метара дугачкој улици.

Нови Београд – некадашња спаваоница, почиње да се гради на левој обали реке Саве 1948.год. Данас, на површини од 41 км2 живи преко 212 000 становника (5 173 ст/км2), и то је стамбено-пословни део града.

(***седми слајд***)

Мостови. Најстарији мост у Београду је стари железнички мост на Сави, изграђен 1884.год. После њега саграђен је мост „Краља Александра“ 1934.год. (срушен током Другог светског рата) на чијем је месту 1956. изграђен Бранков мост (90 000 возила). Панчевачки мост преко Дунава завршен је 1935.год. а Газела 1970.год (165 000 возила). Новоизграђени „Мост на Ади“ отворен је 2012.год. Тренутно Кинези преко Дунава граде још један мост.

(***осми слајд***)

Паркови. У Београду постоји већи број паркова од којих су најпознатији Кошутњак, Ташмајдански парк, Универзитетски парк, Калемегдански и парк Пријатељства на Новом Београду.

(***девети слајд***)

Још мало слика Београда – Ада Циганлија, београдско море (7км плаже, до 150 000 купача у летњем периоду), Капетан Мишино здање – зграда Ректората Београдског Универзитета (БУ), са 31 факултетом, 8 научних института и библиотеком. Велика школа у Београду је основана 1808. године а први Универзитет (са три факултета) 1905. у згради коју је поклонио капетан Миша Анастасијевић.